greek_downloads/Οικονομική Έκθεση METLEN ENERGY & METALS Α.Ε. (2024,Εξαμηνιαία,Μητρική-Ενοποιημένη)/images/page_34.png
Εξαμηνιαία οικονομική έκθεση για την περίοδο   
 
 
 
 
 
 
 34 
από 1η Ιανουαρίου έως 30η Ιουνίου 2024 
 
 
 
 
2.4 Ευαισθητοποίηση ως προς τους κινδύνους και Εκπαίδευση 
Η ευαισθητοποίηση και η εκπαίδευση ως προς τους κινδύνους ενισχύουν την κουλτούρα διαχείρισης κινδύνων σε 
ολόκληρο τον οργανισμό. Η Πολιτική και η Διαδικασία της Διεύθυνσης Διαχείρισης Επιχειρηματικών Κινδύνων είναι 
διαθέσιμες σε όλους τους εργαζομένους μέσω του εσωτερικού δικτύου (intranet) της Metlen και καθιερώνουν τις 
γραμμές επικοινωνίας μεταξύ του Επικεφαλής Διαχείρισης Επιχειρηματικών Κινδύνων και των Υπεύθυνων Κινδύνων. 
Μέσω των εν λόγω γραμμών επικοινωνίας, τα εμπλεκόμενα μέρη έχουν τη δυνατότητα να προτείνουν νέους 
κινδύνους, να επαναξιολογούν τους υφιστάμενους κινδύνους, να εξετάζουν ζητήματα σχετικά με τους κινδύνους και 
τις δικλίδες ασφαλείας και να μοιράζονται ιδέες για τη βελτίωση της συνολικής διαδικασίας και των πρακτικών 
διαχείρισης κινδύνων. Επίσης, η θέσπιση του πλαισίου διάθεσης ανάληψης κινδύνων λειτουργεί ως οδηγός για την 
ευαισθητοποίηση ως προς τους κινδύνους, καθώς καθορίζει την αντίληψη και τη συμπεριφοράς της εταιρείας ως 
προς τους κινδύνους κατά την επιδίωξη των στρατηγικών, επιχειρηματικών, λειτουργικών και οικονομικών στόχων. 
Επιπρόσθετα, προκειμένου να καθιερωθεί μια κουλτούρα διαχείρισης κινδύνων σε ολόκληρο τον οργανισμό, η 
Διεύθυνση Διαχείρισης Επιχειρηματικών Κινδύνων πραγματοποιεί εκπαιδεύσεις (επίσημες και ανεπίσημες) στους 
συμμετέχοντες στη διαχείριση κινδύνων (π.χ. Υπεύθυνοι Κινδύνων κ.λπ.) και στα ενδιαφερόμενα μέρη σχετικά με τις 
έννοιες γύρω από τους κινδύνους και τις δικλίδες ασφαλείας. Στόχος των εν λόγω εκπαιδευτικών συνεδριών είναι να 
βελτιωθεί η αντίληψη των συμμετεχόντων σχετικά με τη σημασία των πρακτικών διαχείρισης κινδύνων ως εργαλείο 
για την επίτευξη των επιχειρηματικών στόχων, τον εντοπισμό περιοχών βελτίωσης και την ενίσχυση της διαχείρισης 
των κινδύνων. Επιπλέον, η Διεύθυνση Διαχείρισης Επιχειρηματικών Κινδύνων, στο πλαίσιο της ετήσιας εσωτερικής 
ανασκόπησης, αναγνωρίζει ευκαιρίες βελτίωσης στις περιοχές της αξιολόγησης και προτεραιοποίησης των κινδύνων 
καθώς και στη δομή/ πληροφόρηση των διαφόρων αναφορών. Παράλληλα, θα πρέπει να σημειωθεί ότι εκπαιδεύσεις 
που σχετίζονται με κινδύνους διεξάγονται και σε άλλες περιπτώσεις, όπως κατά τη διαδικασία ένταξης νέων 
εργαζομένων στον οργανισμό όπου αναλύονται θέματα κινδύνων που σχετίζονται με τρέχοντα/αναδυόμενα 
ζητήματα (π.χ. GDPR, Ασφάλεια) που θα πρέπει να γνωστοποιούνται στους νεοπροσληφθέντες. Επιπλέον, 
πραγματοποιούνται εκπαιδευτικές συνεδρίες με σκοπό την αύξηση της ευαισθητοποίησης σε θέματα 
κυβερνοασφάλειας, για την εκπαίδευση του προσωπικού σχετικά με τις απειλές στον κυβερνοχώρο και τις μεθόδους 
που μπορεί να οδηγήσουν σε περιστατικά αδυναμιών στον κυβερνοχώρο. Τέλος, πραγματοποιούνται εκπαιδευτικές 
συνεδρίες για υπόχρεα πρόσωπα σε θέματα όπως σύγκρουση συμφερόντων, υγιής ανταγωνισμός κ.λπ. 
 
2.5 Συντονισμός σε θέματα Διαχείρισης Κινδύνων 
Ο συντονισμός σε θέματα διαχείρισης κινδύνων μεταξύ των παρόχων εσωτερικής διασφάλισης, των επιχειρηματικών 
κλάδων και των κεντρικών υπηρεσιών είναι θεμελιώδες στοιχείο για την προώθηση μιας ισχυρής κουλτούρας για τη 
διαχείριση κινδύνων που περιλαμβάνει την κοινή κατανόηση μεταξύ των εμπλεκόμενων μερών σε θέματα κινδύνων 
και δικλίδων ασφαλείας.  
Ειδικότερα, έχουν καθιερωθεί κοινές ορολογίες, κατηγορίες και κριτήρια αξιολόγησης των κινδύνων μεταξύ της 
Διεύθυνσης Διαχείρισης Επιχειρηματικών Κινδύνων, της Διεύθυνσης Εσωτερικού Ελέγχου και του Υπευθύνου για την 
Ασφάλεια Πληροφοριών για τη βελτίωση της ευθυγράμμισης των λειτουργιών διασφάλισης, τη δημιουργία μιας 
κοινής γλώσσας ως προς τους κινδύνους και την παροχή σαφούς και ορθής απεικόνισης των κινδύνων και των 
επιπτώσεών τους στην Εκτελεστική και Ανώτατη Διοίκηση.  Επιπλέον, η Διεύθυνση Εσωτερικού Ελέγχου αξιοποιεί το 
έργο της Διεύθυνσης Διαχείρισης Επιχειρηματικών Κινδύνων για να προτεραιοποιήσει τις ελεγκτικές περιοχές, να
<div>
<p>Εξαμηνιαία οικονομική έκθεση για την περίοδο</p>
<p>34</p>
<p>από 1η Ιανουαρίου έως 30η Ιουνίου 2024</p>
<p>2.4 Ευαισθητοποίηση ως προς τους κινδύνους και Εκπαίδευση</p>
<p>Η ευαισθητοποίηση και η εκπαίδευση ως προς τους κινδύνους ενισχύουν την κουλτούρα διαχείρισης κινδύνων σε</p>
<p>ολόκληρο τον οργανισμό. Η Πολιτική και η Διαδικασία της Διεύθυνσης Διαχείρισης Επιχειρηματικών Κινδύνων είναι</p>
<p>διαθέσιμες σε όλους τους εργαζομένους μέσω του εσωτερικού δικτύου (intranet) της Metlen και καθιερώνουν τις</p>
<p>γραμμές επικοινωνίας μεταξύ του Επικεφαλής Διαχείρισης Επιχειρηματικών Κινδύνων και των Υπεύθυνων Κινδύνων.</p>
<p>Μέσω των εν λόγω γραμμών επικοινωνίας, τα εμπλεκόμενα μέρη έχουν τη δυνατότητα να προτείνουν νέους</p>
<p>κινδύνους, να επαναξιολογούν τους υφιστάμενους κινδύνους, να εξετάζουν ζητήματα σχετικά με τους κινδύνους και</p>
<p>τις δικλίδες ασφαλείας και να μοιράζονται ιδέες για τη βελτίωση της συνολικής διαδικασίας και των πρακτικών</p>
<p>διαχείρισης κινδύνων. Επίσης, η θέσπιση του πλαισίου διάθεσης ανάληψης κινδύνων λειτουργεί ως οδηγός για την</p>
<p>ευαισθητοποίηση ως προς τους κινδύνους, καθώς καθορίζει την αντίληψη και τη συμπεριφοράς της εταιρείας ως</p>
<p>προς τους κινδύνους κατά την επιδίωξη των στρατηγικών, επιχειρηματικών, λειτουργικών και οικονομικών στόχων.</p>
<p>Επιπρόσθετα, προκειμένου να καθιερωθεί μια κουλτούρα διαχείρισης κινδύνων σε ολόκληρο τον οργανισμό, η</p>
<p>Διεύθυνση Διαχείρισης Επιχειρηματικών Κινδύνων πραγματοποιεί εκπαιδεύσεις (επίσημες και ανεπίσημες) στους</p>
<p>συμμετέχοντες στη διαχείριση κινδύνων (π.χ. Υπεύθυνοι Κινδύνων κ.λπ.) και στα ενδιαφερόμενα μέρη σχετικά με τις</p>
<p>έννοιες γύρω από τους κινδύνους και τις δικλίδες ασφαλείας. Στόχος των εν λόγω εκπαιδευτικών συνεδριών είναι να</p>
<p>βελτιωθεί η αντίληψη των συμμετεχόντων σχετικά με τη σημασία των πρακτικών διαχείρισης κινδύνων ως εργαλείο</p>
<p>για την επίτευξη των επιχειρηματικών στόχων, τον εντοπισμό περιοχών βελτίωσης και την ενίσχυση της διαχείρισης</p>
<p>των κινδύνων. Επιπλέον, η Διεύθυνση Διαχείρισης Επιχειρηματικών Κινδύνων, στο πλαίσιο της ετήσιας εσωτερικής</p>
<p>ανασκόπησης, αναγνωρίζει ευκαιρίες βελτίωσης στις περιοχές της αξιολόγησης και προτεραιοποίησης των κινδύνων</p>
<p>καθώς και στη δομή/ πληροφόρηση των διαφόρων αναφορών. Παράλληλα, θα πρέπει να σημειωθεί ότι εκπαιδεύσεις</p>
<p>που σχετίζονται με κινδύνους διεξάγονται και σε άλλες περιπτώσεις, όπως κατά τη διαδικασία ένταξης νέων</p>
<p>εργαζομένων στον οργανισμό όπου αναλύονται θέματα κινδύνων που σχετίζονται με τρέχοντα/αναδυόμενα</p>
<p>ζητήματα (π.χ. GDPR, Ασφάλεια) που θα πρέπει να γνωστοποιούνται στους νεοπροσληφθέντες. Επιπλέον,</p>
<p>πραγματοποιούνται εκπαιδευτικές συνεδρίες με σκοπό την αύξηση της ευαισθητοποίησης σε θέματα</p>
<p>κυβερνοασφάλειας, για την εκπαίδευση του προσωπικού σχετικά με τις απειλές στον κυβερνοχώρο και τις μεθόδους</p>
<p>που μπορεί να οδηγήσουν σε περιστατικά αδυναμιών στον κυβερνοχώρο. Τέλος, πραγματοποιούνται εκπαιδευτικές</p>
<p>συνεδρίες για υπόχρεα πρόσωπα σε θέματα όπως σύγκρουση συμφερόντων, υγιής ανταγωνισμός κ.λπ.</p>
<p>2.5 Συντονισμός σε θέματα Διαχείρισης Κινδύνων</p>
<p>Ο συντονισμός σε θέματα διαχείρισης κινδύνων μεταξύ των παρόχων εσωτερικής διασφάλισης, των επιχειρηματικών</p>
<p>κλάδων και των κεντρικών υπηρεσιών είναι θεμελιώδες στοιχείο για την προώθηση μιας ισχυρής κουλτούρας για τη</p>
<p>διαχείριση κινδύνων που περιλαμβάνει την κοινή κατανόηση μεταξύ των εμπλεκόμενων μερών σε θέματα κινδύνων</p>
<p>και δικλίδων ασφαλείας.</p>
<p>Ειδικότερα, έχουν καθιερωθεί κοινές ορολογίες, κατηγορίες και κριτήρια αξιολόγησης των κινδύνων μεταξύ της</p>
<p>Διεύθυνσης Διαχείρισης Επιχειρηματικών Κινδύνων, της Διεύθυνσης Εσωτερικού Ελέγχου και του Υπευθύνου για την</p>
<p>Ασφάλεια Πληροφοριών για τη βελτίωση της ευθυγράμμισης των λειτουργιών διασφάλισης, τη δημιουργία μιας</p>
<p>κοινής γλώσσας ως προς τους κινδύνους και την παροχή σαφούς και ορθής απεικόνισης των κινδύνων και των</p>
<p>επιπτώσεών τους στην Εκτελεστική και Ανώτατη Διοίκηση.  Επιπλέον, η Διεύθυνση Εσωτερικού Ελέγχου αξιοποιεί το</p>
<p>έργο της Διεύθυνσης Διαχείρισης Επιχειρηματικών Κινδύνων για να προτεραιοποιήσει τις ελεγκτικές περιοχές, να</p>
</div>